Source: http://docplayer.fi/23710552-Talousarvion-valvontavaliokunta-mietintoluonnos.html
Timestamp: 2018-02-20 18:11:18+00:00
Document Index: 17652706

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'TUOMIOISTUIN ', 'TUOMIOISTUIN ']

Talousarvion valvontavaliokunta MIETINTÖLUONNOS - PDF
Download "Talousarvion valvontavaliokunta MIETINTÖLUONNOS"
1 EUROOPAN PARLAMENTTI Talousarvion valvontavaliokunta /0000(NLE) MIETINTÖLUONNOS ehdotuksesta nimittää Henrik Otbo tilintarkastustuomioistuimen jäseneksi (C7-0000/ /0000(NLE)) Talousarvion valvontavaliokunta Esittelijä: Inés Ayala Sender PR\ doc PE v01-00 Moninaisuudessaan yhtenäinen
2 PR_NLE_art108 SISÄLTÖ Sivu EUROOPAN PARLAMENTIN PÄÄTÖSEHDOTUS... 3 LIITE 1: HENRIK OTBON ANSIOLUETTELO... 4 LIITE 2: HENRIK OTBON VASTAUKSET HÄNELLE ESITETTYYN KYSELYLOMAKKEESEEN... 5 PE v /10 PR\ doc
3 EUROOPAN PARLAMENTIN PÄÄTÖSEHDOTUS ehdotuksesta nimittää Henrik Otbo tilintarkastustuomioistuimen jäseneksi (C7-0000/ /0000(NLE)) (Kuuleminen) Euroopan parlamentti, joka ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0000/2011), ottaa huomioon, että talousarvion valvontavaliokunta kuuli kokouksessaan xxxx neuvoston nimeämää ehdokasta tilintarkastustuomioistuimen jäseneksi, ottaa huomioon työjärjestyksen 108 artiklan, ottaa huomioon talousarvion valvontavaliokunnan mietinnön (A7-0000/2011), A. ottaa huomioon, että Henrik Otbo täyttää / ei täytä Euroopan unionin toiminnasta tehdyn sopimuksen 286 artiklan 1 kohdassa säädetyt edellytykset / säädettyjä edellytyksiä; 1. antaa myönteisen/kielteisen lausunnon ehdotuksesta nimittää Henrik Otbo tilintarkastustuomioistuimen jäseneksi; 2. kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille. PR\ doc 3/10 PE v01-00
4 LIITE 1: HENRIK OTBON ANSIOLUETTELO Nimi: Henrik Otbo Syntynyt: Kööpenhaminassa Kansalaisuus: tanskalainen Nykyinen toimi: Tanskan valtion päätilintarkastaja Koulutus: yhteiskuntatieteiden kandidaatti, Kööpenhaminan yliopisto, 1976 Ura: 1995 : Tanskan valtion päätilintarkastaja : liiketalous- ja yhteiskuntatieteiden opettaja, Kööpenhaminan kauppakorkeakoulu : toimistopäällikkö, Tanskan valtiontalouden tarkastusvirasto : teoreettisen tilastotieteen opettaja, Kööpenhaminan yliopisto : valtuutettu, Tanskan valtiontalouden tarkastusvirasto : tanskalaisen jäsenen kabinettipäällikkö, Euroopan tilintarkastustuomioistuin : tanskalaisen jäsenen avustaja, Euroopan tilintarkastustuomioistuin : liiketalous- ja yhteiskuntatieteiden opettaja sekä vuonna 1983 myös teoreettisen tilastotieteen opettaja, Kööpenhaminan kauppakorkeakoulu : valtuutettu, Tanskan valtiontalouden tarkastusvirasto INTOSAIn ammatillisten standardien komitean (Professional Standards Committee, PSC) puheenjohtaja vuodesta INTOSAI on valtioiden päätilintarkastajien kansainvälinen yhteenliittymä. PSC vastaa ammatillisten tilintarkastusstandardien kehittämisestä valtioiden päätilintarkastajien käyttöön. Kielet: tanska, englanti, ranska ja saksa PE v /10 PR\ doc
5 LIITE 2: HENRIK OTBON VASTAUKSET HÄNELLE ESITETTYYN KYSELYLOMAKKEESEEN Ammattikokemus 1. Mistä koostuu tärkein ammattikokemuksenne julkisen varainhoidon tai hallinnon alalla tai hallinnon tilintarkastuksessa? Koulutuksellinen taustani on kauppatieteiden maisterin tutkinto. Urani punainen lanka on julkisen varainhoidon tarkastus. Aloitin nuorena työt Tanskan kansallisessa tarkastuselimessä. Urani aikana olen opettanut myös usean vuoden ajan tilastotieteitä ja yhteiskuntatieteitä Kööpenhaminan kauppakorkeakoulussa sekä Kööpenhaminan yliopistossa. Vuosiksi minulla oli onnea saada komennus Luxemburgiin tekemään töitä Euroopan tilintarkastustuomioistuimen tanskalaisen jäsenen kabinetissa. Siellä opin Euroopan unionin järjestelmästä sisältä päin. Ymmärsin myös kansainvälisen yhteistyön merkityksen. Kun minut ylennettiin Tanskan kansallisen tarkastuselimen johtajaksi, yksi päävastuualueistani oli Euroopan unionin varojen tarkastus. Yksikköni teki useita erikoisraportteja Tanskan käyttämistä EU:n varoista. Lisäksi minut nimitettiin Tanskan EU-yhteyshenkilöksi sekä tarkastuselimen INTOSAIn (ylimpien tarkastuselinten kansainvälinen järjestö) ja EUROSAIn (ylimpien tarkastuselinten eurooppalainen järjestö) kansainväliseksi yhteyshenkilöksi. Näissä asemissa sain sekä kansainvälistä näkökulmaa että myös innostusta tarkastustyöhön Tanskan kansallisessa tarkastuselimessä. Minut nimettiin Tanskan valtion päätilintarkastajaksi vuonna 1995 ja olen ollut siinä asemassa tähän asti. Päätilintarkastajana olen varmistanut Tanskan kansallisen tarkastuselimen ammatillisen kehityksen. Minun aikanani tarkastuselin on toimittanut Tanskan julkiselle tilintarkastuskomitealle, Tanskan parlamentille sekä hallinnolle laadukkaita, ajankohtaisia ja merkityksellisiä tarkastuksia. Olen luonut hyvät työsuhteet kaikkien tarkastuselimen sidosryhmien kanssa samalla kuitenkin pysyen riippumattomana. Vuodesta 2004 lähtien Tanskan kansallinen tarkastuselin on toiminut puheenjohtajana INTOSAIn ammatillisten standardien komiteassa. Komitealla on jäsenenään 68 ylimpää tarkastuselintä. Vuonna 2010 INTOSAIn ylimpien tarkastuselinten kansainvälisessä kongressissa INCOSAIssa komitea toimitti kaikkien ylimpien tarkastuselinten noudatettavaksi täydelliset ammatilliset standardit. 2. Mitkä ovat kolme tärkeintä päätöstä, joissa olette ollut osallisena ammattiuranne aikana? Kaiken kaikkiaan niinä vuosina, joina olen työskennellyt Tanskan päätilintarkastajana, olen tehnyt töitä kehittääkseni tanskalaista yhteiskuntaa toimittamalla moitteettomia tarkastustuloksia. Koska tilintarkastuselimen tiedonsaanti on laaja-alaista, minulle on myös PR\ doc 5/10 PE v01-00
6 ollut tärkeää käyttää tätä mahdollisuutta avoimuuden ja vastuun varmistamiseksi ja parhaiden käytäntöjen edesauttamiseksi hallinnon joka tasolla. Painopisteeseeni oikeiden tarkastusten toimittamisessa oikeaan aikaan kuuluivat päätökset kolmella tärkeimmällä alueella: 1. Vuoropuhelun edistäminen: Tanskan julkisen tilintarkastuskomitean kanssa, jotta Tanskan kansallinen tarkastuselin täyttää julkisen tilintarkastuskomitean asettamat vaatimukset ja odotukset sekä tarjoaa korkealaatuisia tarkastuksia. Olen toteuttanut tämän esimerkiksi järjestämällä vuotuisia julkisen talouden valiokunnan vierailuja tarkastuselimeen, jakamalla tarkastussuunnitelmia ja julkaisemalla muistioita käynnissä olevista tarkastuksista. tietoa jakavalla hallinnolla, jakamalla riskiarviointeja ja tarjoamalla suosituksia varmistamaan, että tarkastukset antavat hallinnolle lisäarvoa. Yhtenä esimerkkinä mainittakoon, että kansallinen tarkastuselin on järjestänyt julkisten tarkastusten kansallisia konferensseja. Tämän vuoden lokakuussa pidetyn viimeisimmän konferenssin aiheena oli, miten julkiset tarkastukset tuovat lisäarvoa. 2. Julkisten tilintarkastajien toimivallan ja tarkastusstandardien kehittäminen sekä kansallisella että kansainvälisellä tasolla. Tanskan kansallinen tarkastuselin on yhdessä muiden julkisten tilintarkastajien kanssa luonut sertifiointijärjestelmän julkisille tarkastajille. Järjestelmä muodostaa yleisen kehyksen kaikille julkisille tarkastajille ja antaa perustan korkeatasoisille tarkastuksille. Mainittakoon jälleen INTOSAIn ammatillisten standardien komitean puheenjohtajuus. Tämä työ on antanut kaikille INTOSAIn jäsenille täydelliset ammatilliset standardit erityisesti julkisille tarkastajille. 3. Tanskan kansallisessa tarkastuselimessä tehdyt asiakastutkimukset vuonna 1999, 2001 ja 2009 sekä vertaisarviointi vuonna 2006, joiden tarkoituksena on varmistaa, että Tanskan kansallinen tarkastuselin toimittaa merkityksellisiä tarkastuksia. Riippumattomuus 3. Perussopimuksen mukaan tilintarkastustuomioistuimen jäsenet hoitavat tehtäväänsä "täysin riippumattomina". Miten noudattaisitte tätä vaatimusta tulevien tehtävienne hoidossa? Perussopimuksen riippumattomuudesta annetut määräykset ovat samankaltaisia kuin nykyisessä asemassani Tanskan päätilintarkastajana, joten olen tottunut tällaisten sääntöjen noudattamiseen. Ensinnäkin, Tanskassa ainoastaan Tanskan julkisella tilintarkastuskomitealla on oikeus pyytää päätilintarkastajan tekemiä tarkastuksia. Minun kokemukseni 16 vuoden ajalta kuitenkin on, että monilla muillakin sidosryhmillä on hyviä ideoita tarkastuselimen työsuunnitelmiksi. Toiseksi, tiedotusvälineiden kiinnostus tarkastustyötä kohtaan kasvaa. On vaatinut melkoista tasapainoilua samaan aikaan olla avoin lehdistölle mutta kuitenkin varmistaa, että tarkastajat voivat tehdä työtään rauhassa. PE v /10 PR\ doc
7 Kolmanneksi, kokemukseni mukaan ydinkysymyksiä käsittelevät kriittiset toiminnantarkastukset voivat johtaa kriittisiin vastauksiin asiaa koskevilta toimielimiltä sekä tiukkoihin keskusteluihin niiden kanssa. Mielestäni nämä kolme ongelmaa ovat tulleet jäädäkseen, ja oikean tasapainon löytäminen kaikissa tilanteissa on tärkeää. Täydellisen riippumattomuuden varmistamiseksi en luonnollisestikaan siksi pyydä tai ota vastaan ohjeita kolmansilta osapuolilta, oli se sitten hallitus tai muu toimielin. Käsittelen tilintarkastusasiakirjoja ammattimaisesti kansainvälisten tilintarkastusstandardien mukaisesti. Lisäksi noudatan perustamissopimuksen säännöksiä sekä tilintarkastustuomioistuimen työjärjestystä, toimintasääntöjä ja eettisiä ohjeita. Riippumattomuus ei kuitenkaan estä minua käymästä vuoropuhelua tärkeiden tilintarkastustuomioistuimen sidosryhmien kanssa. Tilintarkastustuomioistuimella on tärkeä asema merkityksellisten tarkastustulosten tarjoamisessa ja niiden selkeässä esittämisessä. 4. Onko Teille myönnetty vastuuvapaus aikaisemmissa johtotehtävissänne, mikäli vastuuvapausmenettely on ollut sovellettavissa? Sellaista menettelyä ei sovelleta Tanskassa. 5. Onko Teillä liiketoiminta- tai rahoitusosuuksia tai muita sitoumuksia, jotka saattaisivat olla ristiriidassa työtehtävienne kanssa? Oletteko valmis ilmoittamaan kaikista taloudellisista eduistanne ja muista sitoumuksistanne tilintarkastustuomioistuimen presidentille ja julkistamaan ne? Mikäli olette osallisena meneillään olevissa oikeuskäsittelyissä, voisitteko kertoa niistä? Minulla ei ole liiketoiminta- tai rahoitusosuuksia, jotka saattaisivat olla ristiriidassa työtehtävieni kanssa. Olen valmis ilmoittamaan taloudellisista eduistani ja muista sitoumuksistani tilintarkastustuomioistuimen presidentille ja julkistamaan ne. En ole osallisena missään meneillään olevassa oikeuskäsittelyssä. 6. Oletteko valmis eroamaan kaikista tehtävistä, joihin Teidät on valittu vaaleilla, ja luopumaan kaikista vastuutehtävistä poliittisissa puolueissa, kun Teidät on nimitetty tilintarkastustuomioistuimen jäseneksi? En toimi tehtävissä, joihin minut olisi valittu, enkä hoida mitään vastuutehtäviä missään poliittisessa puolueessa. 7. Miten selvittäisitte huomattavat väärinkäytökset tai jopa petokset ja/tai lahjontatapaukset, joissa on osallisena kotijäsenvaltionne henkilöitä? Selvittäisin tapauksen soveltaen tilintarkastustuomioistuimen tällaisia tapauksia varten annettua menettelytapaa. Se varmistaisi, että tällaiset tapaukset käsiteltäisiin yhdenvertaisesti ja oikein riippumatta toimijoiden alkuperästä. Tapaus on annettava Euroopan petostentorjuntaviraston käsiteltäväksi, mikäli petosta ja/tai lahjontaa epäillään tai sellaista on havaittu. PR\ doc 7/10 PE v01-00
8 Olen käsitellyt vain muutamia petostapauksia Tanskassa. Jokaisessa tapauksessa tarkastuselin on kuitenkin ottanut asian hyvin vakavasti ja työskennellyt tiiviisti yhdessä asiaankuuluvien viranomaisten kanssa. Minulle ensisijaisen tärkeää on, että tilintarkastustuomioistuimen työ edesauttaa avoimen ja vastuullisen Euroopan unionin rakentamista. Työskentelemällä tiiviisti yhdessä Euroopan petostentorjuntaviraston kanssa epäsäännönmukaisuuksien ja petosten torjumiseksi tilintarkastustuomioistuin auttaa keskittymään EU:n varojen moitteettomaan varainhoitoon. Tehtävien hoitaminen 8. Mitkä seikat ovat tärkeimpiä julkisen palvelun moitteettoman varainhoidon kulttuurissa? Terve varainhoito rakentuu taloudellisuuden, vaikuttavuuden ja tehokkuuden periaatteiden ympärille. Tämä tarkoittaa, että toimielinten on asetettava tavoitteita, käytettävä asiaankuuluvia suoritusindikaattoreita ja luotava sisäisen valvonnan ja tarkastuksen järjestelmiä, jotta korkeatasoiset suoritukset ja sääntöjen noudattaminen voidaan varmistaa. Ylimmän johdon huomion keskittäminen tavoitteiden ohjaamiseen ja seuraamiseen on ensisijaisen tärkeää terveelle varainhoitokulttuurille. Terveen varainhoitokulttuurin omaavat toimielimet ovat vastuullisia ja avoimia, osoittaen selvästi tehokkuutensa "omistajilleen" ja yleisesti EU:n jäsenille. 9. Perussopimuksen mukaan tilintarkastustuomioistuimen tehtävänä on avustaa Euroopan parlamenttia sille kuuluvan talousarvion toteuttamista koskevan valvontavallan hoitamisessa. Miten kuvailisitte velvollisuuttanne raportoida Euroopan parlamentille ja erityisesti sen talousarvion valvontavaliokunnalle? Komission talousarvion toteuttamisen valvonta parlamentin puolesta on ensisijaisen tärkeää. Se tarjoaa unionin kansalaisille vakuuden siitä, että heidän tarjoamansa raha käytetään viisaasti, aiottuihin tarkoituksiin, lain ja sääntöjen mukaisesti sekä niin tehokkaasti kuin mahdollista. Tämä kehitys vahvistaa mielestäni demokraattista vuoropuhelua ja pitkällä aikavälillä lisää kansalaisten luottamusta ja siten unionin yhteenkuuluvuutta. Tilintarkastustuomioistuimella on asiassa tärkeä asema, sillä se kuuluu tärkeimpiin tiedonantajiin siitä, miten budjettivallan käyttäjien aikomukset toteutetaan. Nämä tiedot ilmoitetaan vuosikertomuksessa, joka käsittelee pääasiassa säännönmukaisuutta koskevia tarkastuksia ja tilintarkastuksia, sekä erityiskertomuksissa, jotka käsittelevät pääasiassa toiminnantarkastuksia. Tilintarkastustuomioistuimen vastuulle kuuluvat kuitenkin parlamentille raportoinnin lisäksi talousarvion valvontavaliokunnan avustaminen aina, kun se on mahdollista. Uskon, että parlamentti ja erityisesti talousarvion valvontavaliokunta on tilintarkastustuomioistuimen ensisijainen asiakas ja että talousarvion valvontavaliokunnan ja tilintarkastustuomioistuimen välisen suhteen on oltava läheinen, jotta parlamentti voi valvoa PE v /10 PR\ doc
9 EU:n taloutta mahdollisimman tehokkaasti. Tilintarkastustuomioistuimen ja talousarvion valvontavaliokunnan on käytävä jatkuvaa ja tehokasta vuoropuhelua, ja tilintarkastustuomioistuimen on oltava tarkkaavainen parlamentin toivomuksille ja odotuksille, säilyttäen kuitenkin riippumattomuutensa. 10. Mitä lisäarvoa mielestänne toiminnan tuloksellisuutta koskevat tarkastukset tuovat, ja miten niiden tulokset olisi otettava huomioon johtamisessa? Uskon, että sekä tilintarkastusten että toiminnantarkastusten on annettava lisäarvoa hallinnolle. Toiminnantarkastusten tavoitteena on kuitenkin taata rahoille vastinetta ja siten parantaa Euroopan unionin taloushallintoa. Toiminnantarkastusten olisi taattava, että talousarvio toteutetaan taloudellisuuden, vaikuttavuuden ja tehokkuuden periaatteiden mukaisesti. EU:n varojen asianmukainen käyttö on tärkeää kaikille unionin jäsenille ja siksi tilintarkastustuomioistuimella on tärkeä tehtävä toimittaa ajankohtaisia toiminnantarkistuksia EU:n varoista. Toimittamalla ajankohtaisia, merkityksellisiä ja korkealaatuisia toiminnantarkastuksia tilintarkastustuomioistuin keskittyy Euroopan unionin varojen moitteettomaan taloudenhallintaan. Tällaisten tarkastusten päämäärä on tietenkin saada rahalle parempia tuloksia. Ikävä kyllä kaikella unionin toiminnalla ei ole riittäviä tavoitteita ja tarvittavia indikaattoreita, jotka mahdollistaisivat sen, että tilintarkastustuomioistuin voisi tarkastaa saavutettua tehokkuutta. Tällaisissa tapauksissa tilintarkastustuomioistuimen on mahdollisesti tarkastettava varainhoitojärjestelmät yhdistettynä havainnollisiin esimerkkeihin kyseenalaisesta vaikuttavuudesta ja tehokkuudesta. Tilintarkastustuomioistuimen tilintarkastusten ja toiminnantarkastusten olisi molempien tarjottava Euroopan parlamentille terve perusta parlamentin tuleville päätöksille EU:n varojen käytöstä. 11. Miten voitaisiin parantaa tilintarkastustuomioistuimen, kansallisten tilintarkastuselinten ja Euroopan parlamentin (talousarvion valvontavaliokunta) välistä yhteistyötä Euroopan unionin talousarvion tarkastamisessa? Kokemukseni Tanskan julkisen tilintarkastuskomitean suhteista on opettanut minulle, miten tärkeää jatkuva vuoropuhelu on, jotta asetetut odotukset voidaan täyttää. Teen siksi parhaani tukeakseni ja tehostaakseni talousarvion valvontavaliokunnan ja tilintarkastustuomioistuimen välistä vuoropuhelua. Tilintarkastustuomioistuimen ja Euroopan unionin ylimpien tarkastuselinten yhteistyö on jo monen vuoden ajan toiminut hyvin. Työskentelemme yhdessä tasavertaisessa asemassa ja toisiamme kunnioittaen. Katson kuitenkin tarpeelliseksi, että yhteistyötä sekä tilintarkastuksissa että toiminnantarkastuksissa kehitetään. Jos tilintarkastustuomioistuin perustaisi suuremman osan työstään kansallisten ylimpien tarkastuselinten tarkastusten havaintoihin, olisi sillä mahdollisuus jakaa voimavaroja muihin tärkeisiin tarkastuksiin. PR\ doc 9/10 PE v01-00
10 Mielestäni tällainen kehitys olisikin tarpeen. Tulevina vuosina on entistä tärkeämpää, että tilintarkastustuomioistuin antaa lisäarvoa tarjoamalla selkeitä tarkastustuloksia, jotka luovat syvällisen perustan Euroopan päätöksentekijöille. Euroopan unionin jäsenvaltiot sekä euroalueella että sen ulkopuolella kärsivät vakavasta talouskriisistä. Tilintarkastustuomioistuimen ja kansallisten ylimpien tarkastuselimien olisi käytettävä tämä tilaisuus tarkastusvoimien yhdistämiseksi. Olen siksi tyytyväinen, että äskettäin pidetyssä EU:n yhteyskomitean kokouksessa päätettiin yhteystyön jatkosta ja että näin voimme omalta osaltamme edesauttaa kriisistä selviytymistä. Mielestäni tilintarkastustuomioistuimella on tärkeä asema tässä yhteistyössä ja se on looginen yhteys Euroopan unionin ylimpien tarkastuselinten ja Euroopan parlamentin välillä. Muita kysymyksiä Vetäytyisittekö ehdokkuudesta, mikäli Euroopan parlamentin kanta nimittämiseenne tilintarkastustuomioistuimen jäseneksi olisi kielteinen? Kyllä. En pystyisi työskentelemään tehokkaasti auttaakseni parlamenttia, jos minulla ei olisi sen luottamusta. PE v /10 PR\ doc
EUROOPAN PARLAMENTTI 2009-2014 Talousarvion valvontavaliokunta 11.5.2012 2012/0804(NLE) MIETINTÖLUONNOS Mircea Vasile Popescun nimittämisestä tilintarkastustuomioistuimen jäseneksi (C7-0113/2012 2012/0804(NLE))
EUROOPAN PARLAMENTTI 2009-2014 Talousarvion valvontavaliokunta 18.10.2011 2011/0000(NLE) MIETINTÖLUONNOS ehdotuksesta nimittää Juan-Francisco Corona Ramón tilintarkastustuomioistuimen jäseneksi (C7-0000/2011
EUROOPAN PARLAMENTTI 2009 2014 Talousarvion valvontavaliokunta 2010/0805(NLE) 1.3.2010 MIETINTÖLUONNOS ehdotuksesta nimittää Igors Ludboržs tilintarkastustuomioistuimen jäseneksi (C7-0017/2010 2010/0805(NLE))
EUROOPAN PARLAMENTTI 2009-2014 Talousarvion valvontavaliokunta 19.1.2012 2012/0801(NLE) MIETINTÖLUONNOS ehdotuksesta nimittää Baudilio Tomé Muguruza tilintarkastustuomioistuimen jäseneksi (C7-0015/2012
EUROOPAN PARLAMENTTI 2009-2014 Talousarvion valvontavaliokunta 2010/0809(NLE) 1.3.2010 MIETINTÖLUONNOS ehdotuksesta nimittää Augustyn Bronisław Kubik tilintarkastustuomioistuimen jäseneksi (C7-0021/2010
EUROOPAN PARLAMENTTI 1999 2004 Talousarvion valvontavaliokunta VÄLIAIKAINEN 2004/0809(CNS) 21. huhtikuuta 2004 MIETINTÖLUONNOS tilintarkastustuomioistuimen jäsenten nimittämistä koskevasta suosituksesta
EUROOPAN PARLAMENTTI 2009-2014 Talousarvion valvontavaliokunta 26.2.2010 2010/0810(NLE) MIETINTÖLUONNOS ehdotuksesta nimittää Milan Martin Cvikl tilintarkastustuomioistuimen jäseneksi (C7-0022/2010 2010/0810(NLE))
EUROOPAN PARLAMENTTI 2014-2019. Talousarvion valvontavaliokunta MIETINTÖLUONNOS
EUROOPAN PARLAMENTTI 2014-2019 Talousarvion valvontavaliokunta 2014/2075(DEC) 2.2.2015 MIETINTÖLUONNOS vastuuvapauden myöntämisestä Euroopan unionin yleisen talousarvion toteuttamisesta varainhoitovuonna
EUROOPAN PARLAMENTTI 2004 Istuntoasiakirja 2009 LOPULLINEN A6-0367/2005 28.11.2005 MIETINTÖ Olavi Ala-Nissilän nimeämisestä tilintarkastustuomioistuimen jäseneksi (C6-0337/2005 2005/0809(CNS)) Talousarvion
MIETINTÖ. FI Moninaisuudessaan yhtenäinen FI A7-0182/2013 29.5.2013
EUROOPAN PARLAMENTTI 2009-2014 Istuntoasiakirja 29.5.2013 A7-0182/2013 MIETINTÖ ehdotuksesta nimittää Neven Mates tilintarkastustuomioistuimen jäseneksi (C7-0106/2013 2013/0804(NLE)) Talousarvion valvontavaliokunta
EUROOPAN PARLAMENTIN JA NEUVOSTON ASETUS (EY)
18.12.2009 Euroopan unionin virallinen lehti L 337/1 I (EY:n ja Euratomin perustamissopimuksia soveltamalla annetut säädökset, joiden julkaiseminen on pakollista) ASETUKSET EUROOPAN PARLAMENTIN JA NEUVOSTON
Euroopan parlamentin päätöslauselma Eurooppa-koulujen tulevasta rahoituksesta (2002/2083(INI)) ottaa huomioon EY:n perustamissopimuksen 272 artiklan,
P5_TA-PROV(2002)0605 Eurooppa-koulujen rahoitus Euroopan parlamentin päätöslauselma Eurooppa-koulujen tulevasta rahoituksesta (2002/2083(INI)) Euroopan parlamentti, joka ottaa huomioon EY:n perustamissopimuksen
Myytit nurin. Vilisee virheitä? Miljardeja kateissa? Kirjanpito pelkkä vitsi?
EU:N RAHANKÄYTTÖ Myytit nurin Vilisee virheitä? Miljardeja kateissa? Kirjanpito pelkkä vitsi? Euroopan komissio Lyhyesti Kannessa esitetyt yleiset hokemat eivät vastaa todellisuutta. Todistamme seuraavassa
HE 11/2002 vp Hallituksen esitys Eduskunnalle Euroopan unionin tulevaisuutta käsittelevän valmistelukunnan rahoittamista ja sen varainhoitoa koskevia säännöksiä koskevan Euroopan unionin jäsenvaltioiden
EUROOPAN TILINTARKASTUSTUOMIOISTUIN ISSN 1684-0674 TOIMINTAKERTOMUS VUODELTA
EUROOPAN TILINTARKASTUSTUOMIOISTUIN ISSN 1684-0674 TOIMINTAKERTOMUS VUODELTA 2010 FI Europe Direct -palvelu auttaa sinua löytämään vastaukset EU:hun liittyviin kysymyksiisi. Yhteinen maksuton palvelunumero